Dominicus Raab
Dominicus Raab Res apud Vicidata repertae: Nativitas: 25 Februarii 1974; Buckinghamiensis comitatus Patria: Britanniarum Regnum Nomen nativum: Dominic Rennie Raab Dominicus Raab, vulgo plene Dominic Rennie Raab (die 25 Februarii 1974 natus), est politicus Angliae. Filius Iudaei qui a Cechoslovacia in Angliam anno 1938 puerulus effugerat, Dominicus Raab ad Gerrards Cross Buckinghamiensis comitatus educatus est. Alumnus est et aulae Dominae Margaritae apud Oxonienses et collegii Iesu apud Cantabrigienses. Consiliarius apud ministerium rerum externarum ab anno 2000 usque in 2006, deinde a secretis iuxta politicos Davidem Davis et Dominicum Grieve operam dedit. Legatus est parlamento Britannico a die 6 Maii 2010. Minister ab exitu Unionis Europaeae die 9 Iulii 2018, Theresa May prima ministra, mox autem minister a rebus externis die 24 Iulii 2019 factus est, Borisio Johnson primo ministro.